I forbindelse med retssagen, der netop er begyndt i Retten i Aalborg, er det kommet frem, at der i forbindelse med anholdelsen af den 57-årige er fundet børneporno på hans computer. Desuden er den yngste af de to drenge, manden er tiltalt for at have været voldelig overfor, mandens egen biologiske søn. Den 57-årige er i forbindelse med sagen blevet mentalundersøgt og er fundet rask. TV2/Nords reporter i retten, Morten Pedholt, oplyser, at den 57-årige i dag bliver afhørt, ligesom retten regner med også at kunne høre steddatterens forklaring om, hvad der er sket.
OPDATERET: Den 57-årige nordjyde, der er tiltalt for seksuelt overgreb mod sin steddatter og vold mod to andre børn, nægter sig skyldig.